אירוויזיון למוזיקאים צעירים 2016

האירוויזיון למוזיקאים צעירים 2016 הייתה התחרות ה-18 של האירוויזיון למוזיקאים צעירים. התחרות התקיימה ב-3 בספטמבר 2016 מחוץ לקתדרלת קלן בעיר קלן שבגרמניה. בפעם השנייה ברציפות, שירות השידור הגרמני, ווסטדאצ'ר רונדפנק (WDR) היה המשדר המארח של האירוע. 11 מוזיקאים המייצגים מדינות שחברות באיגוד השידור האירופי השתתפו בתחרות, כשסן מרינו עשתה את הופעת הבכורה שלה, בעוד יוון, מולדובה, הולנד ופורטוגל פרשו מן התחרות לשנה זו. חבר שופטים של חמישה אנשים החליט אילו מהמדינות המשתתפות ימוקמו בשלושת המקומות הראשונים. לוקאש דיצ'קו מפולין זכה בתחרות, לצד צ'כיה ואוסטריה שהגיעו למקום השני והשלישי בהתאמה.

מקום התחרות 
ב-9 בדצמבר 2014 הוכרז כי האירוויזיון למוזיקאים צעירים 2016 יתקיים בקתדרלת קלן שבגרמניה, ב-3 בספטמבר 2016. זו הייתה הפעם השנייה ברציפות שהעיר הגרמנית אירחה את התחרות, כשהפעם האחרונה הייתה באירוויזיון למוזיקאים צעירים 2014. זו גם הייתה הפעם השלישית שגרמניה הייתה המדינה המארחת של התחרות, כשהראשונה הייתה בברלין באירוויזיון למוזיקאים צעירים 2002.

פורמט 
כל אחד מעשרת המשתתפים ביצע קטע של עד 6 דקות באורכו, אשר נשפט על ידי חבר שופטים מקצועי של חמישה אנשים. כל אחד מהמושבעים נתן הערות על הביצוע אחרי שסיים את היצירה. לאחר כל ההופעות, חבר המושבעים העניק נקודות לכל משתתף, וסך הציונים שימש כדי להחליט על הזוכים. פרסים הוענקו למשתתפים שהגיעו למקום הראשון, השני והשלישי. התזמורת הסימפונית של שירות השידור הגרמני שנוצחה על ידי קלמנס שולדט, ליוותה את כל 11 המוזיקאים במופעם.

מנחים 
ב-28 באפריל 2016 איגוד השידור האירופי ושירות השידור הגרמני הכריזו כי דניאל הופ וטאמינה קלארט יהיו המנחים בתחרות זו. הופ ידוע ככנר קלאסי ממוצא גרמני. נבחר לשאת בתואר "האמן הצעיר של השנה" מטעם 2 עיתוני המוזיקה הבולטים של גרמניה, "פונופורום" ו"רונדו". קלארט החלה את הקריירה שלה בשירות השידור הגרמני כמנחת טלוויזיה, והנחתה מספר תוכניות, כולל תוכנית הנסיעות הגרמנית, "וונדרשזון!".

חבר השופטים 
 יוליאן רחלין - זכה באירוויזיון למוזיקאים צעירים 1988 כשייצג את אוסטריה.
 ג'ונתן כהן - מנהל אמנותי.
 טינה טינג הלסת' - זכתה במקום השני באירוויזיון למוזיקאים צעירים 2006 כשייצגה את נורווגיה.
 אנדריאס מרטין הופמיר - טוביסט אוסטרי. זכה בתואר נגן השנה של 2013 מטעם Echo Klassik.
 אליס שרה אוט - פסנתרנית יפנית-גרמניה. זכתה בתואר האמנית הצעירה של השנה מטעם Echo Klassik.

מדינות משתתפות 

המדינות הבאות השתתפו בתחרות ב-2016. שלב חצי הגמר היה צפוי לחזור בשנה זו, והיה אמור להתקיים ב-28 באוגוסט, והגמר ב-3 בספטמבר 2016. עם זאת, חצי הגמר בוטל בשלב מאוחר יותר בשל המספר הנמוך של המדינות המשתתפות. בשנה זו השתתפו רק 11 מדינות. סן מרינו עושה את הופעת הבכורה שלה באירוויזיון למוזיקאים צעירים, בעוד יוון, מולדובה, הולנד ופורטוגל פרשו מן התחרות לשנה זו.

גמר 

גמר התחרות התקיים ב-3 בספטמבר 2016. פרסים הוענקו לשלוש המדינות המובילות. המוזיקאי שהגיע למקום השלישי קיבל 3,000€, למקום השני 7,000€ ולזוכה הוענקו 10,000€ וקונצרט סולו עם התזמורת הסימפונית של רשות השידור הגרמנית. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפים אינן ידועות ואף פעם לא פורסמו על ידי איגוד השידור האירופי.

מדינות אחרות 
חברות איגוד השידור האירופי המפורטות להלן פרסמו את ההודעות הבאות לגבי החלטותיהן.

חברות פעילות באיגוד השידור האירופי 
  ישראל - ב-19 באוקטובר 2015 הודיעה רשות השידור הישראלית, כי ישראל לא תשתתף בתחרות. ההשתתפות האחרונה של ישראל הייתה ב-1986.
  - ב-20 באוקטובר 2015 הודיעה רשת השידור הפלמית VRT, כי בלגיה לא מתכננת לחזור לתחרות ב-2016. התחרות האחרונה בה בלגיה השתתפה הייתה ב-2006.
  - תאגיד השידור היווני ERT הודיע כי קפריסין תפרוש מהתחרות, לאחר שהשתתפה בתחרות האחרונה, 2014. לא פורסמה הסיבה לפרישתם.
  - ב-15 באוקטובר 2015 רשות הטלוויזיה הלטבית LTV כי לטביה לא תשתתף בתחרות השנה. התחרות האחרונה בה לטביה השתתפה הייתה ב-2004.
  מולדובה - רשת השידור המולדובית TRM הודיעה כי מולדובה תפרוש מהתחרות ב-2016, לאחר שההשתתפות האחרונה שלהם הייתה ב-2014, לא פורסמה הסיבה לפרישתם.
  - רשת השידור ההולנדית NOS הודיעה כי הולנד תפרוש מן התחרות השנה, לאחר שההשתתפות האחרונה שלהם הייתה ב-2014.

הרשימה הבאה מתייחסת למדינות שהשתתפו בתחרות לפחות פעם אחת מאז התחרות הראשונה ב-1982, אך לא ציינו את הסיבות להיעדרן בתחרות:

ראו גם 
 האירוויזיון למוזיקאים צעירים

קישורים חיצוניים 

 

2016 במוזיקה
גרמניה: תרבות
2016
2016 בגרמניה